Държавен вестник, бр. 22, 2025 г., стр. 39

БРОЙ  22	
Д Ъ Р Ж А В Е Н  В Е С Т Н И К 	
СТР.  39   
система, която не позволява „предварител­
но да се посочи от вносителя на искането, 
при определени констатации за незаконност 
на изборите, какви промени ще настъпят в 
персоналния състав на Народното събрание“.
Вносителят на искането по к.д. № 36/2024 г. 
„оспорва изцяло законността на изборите за 
народни представители в 51-вото Народно 
събрание“, като счита, че „дори наличието 
на малък брой манипулирани изборни дан­
ни в конкретния случай влияе значително 
върху крайния изборен резултат на нацио­
нално ниво“.
Конституцията, като прокламира принци­
пите на всеобщо, равно и пряко избирателно 
право с тайно гласуване, с разпоредбата на 
чл. 42, ал. 2 възлага на законодателя да опре­
дели със закон организацията и реда за про­
извеждане на избори. Приетият в изпълнение 
на това възлагане Изборен кодекс не съдържа 
изрична уредба на основанията, при които 
в хипотеза на оспорване на законността на 
изборите в цялост на основание чл. 149, ал. 1, 
т. 7 във връзка с чл. 66 от Конституцията 
Съдът може да ги отмени. Този подход на 
законодателя е функция на разбирането за 
същността на изборите за Народно събрание 
като суверенен акт на народа, чрез който се 
осигурява легитимността на политическата 
власт и се осъществява демократичното 
управление на страната. Отчитайки, че гла­
суването за националното представително 
учреждение е суверенен акт, на проверка се 
подлага не изразената от избирателите воля, 
а действията и актовете, които осигуряват и 
гарантират нейното вярно трансформиране 
в политическа власт, защото само тогава се 
постига онази степен на съответствие между 
обществените предпочитания и изборния 
резултат, която гарантира легитимността на 
избраната политическа власт. 
В настоящото производство Съдът уста­
нови нарушения на изборния процес – нару­
шения, свързани със смяната на състава на 
секционни избирателни комисии, нарушения 
на изискванията за съставяне на протоко­
ла на секционната избирателна комисия 
(чл. 282, ал. 2 ИК), нарушения, свързани с 
опаковането на изборните книжа (чл. 284 
ИК), нарушения на изискванията за осъ­
ществяване на видеонаблюдение в реално 
време и видеозаснемане (чл. 272 ИК), както 
и нарушения при установяване на резултата 
от гласуването – при гласуване с хартиени 
бюлетини и с бюлетини за машинно гласу­
ване (чл. 206, ал. 1 във вр. с чл. 278, ал. 2 и 
3 ИК), и нарушения, свързани с вписване­
то на данните от гласуването в протокола 
(чл. 281 ИК). 
Съдът, в изложените по-горе мотиви 
относно всяко от твърдените нарушения, 
вече обоснова, че различните видове нару­
шения на изборния процес имат различно 
въздействие върху него. Най-голяма тежест 
за решението на Съда има преценката дали 
и доколко изборните резултати отразяват 
волята на избирателите и конкретно има 
ли съответствие между вота на избирателя 
и неговото отчитане и вписване в изборния 
протокол.
Установените от Съда нарушения, макар 
да имат своето отрицателно въздействие 
върху прозрачността и доверието в целия 
изборен процес, не водят до невъзможност 
да бъде установена волята на избирателите 
и до такава промяна на изборния резултат, 
която да обоснове цялостна отмяна на из­
борите и като последица – необходимост 
гражданите да упражнят избирателното си 
право чрез нови избори.
Поради това Съдът намира исканията 
на вносителите по настоящото и присъе­
динените към него дела за установяване на 
незаконност в цялост на изборите за народни 
представители, произведени на 27.10.2024 г., 
за неоснователни.
8. По искането за установяване на незакон­
ност на изборите в отделни изборни райони 
Вносителят на искането по к.д. № 34/2024 г. 
с молбата – допълнение, от 11.12.2024 г. от­
правя искане за установяване на незаконност 
на изборите в 25 София изборен район поради 
допуснати нарушения от районната избира­
телна комисия – закъсняла регистрация на 
коалиция „Свободни избиратели“.
Искането е направено след срока по 
чл. 305, ал. 2 ИК, поради което е недопус­
тимо и следва да се остави без разглеждане.
Вносителят на искането по к.д. № 34/2024 г. 
със становището си от 19.02.2024 г. отправя 
искане за установяване на незаконност на 
изборния резултат в 15 Плевенски изборен 
район поради извършените „масови смени“ 
на членове на секционните избирателни 
комисии.
Искането е направено след срока по 
чл. 305, ал. 2 ИК, поради което е недопус­
тимо и следва да се остави без разглеждане.
9. По искането за установяване на неза­
конност на изборите в избирателните секции, 
предмет на проверката от Съда
Вносителите на исканията по к.д. № 33/2024 г. 
и к.д. № 37/2024 г. искат Съдът да установи не­
законност на изборите в конкретно посочени 
избирателни секции. Вносителят на искането 
по к.д. № 35/2024 г., независимо че иска Съдът 
„да обяви за незаконосъобразни резултатите